Source: https://www.rup.ee/pluss/e-ajakiri/03-18-2015/pandi-iguse-allutamise-kokkulepe-kommertspant
Timestamp: 2020-05-29 21:57:00+00:00
Document Index: 3771519

Matched Legal Cases: ['§ 2', '§ 2', '§ 5', '§ 305', '§ 106', '§ 106', 'kohus ', 'kohus ', 'kohus ']

Pandiõiguse allutamise kokkulepe, kommertspant - Pluss
Pandiõiguse allutamise kokkulepe, kommertspant
http://www.riigikohus.ee/?id=11&tekst=RK/3-2-1-160-14
Riigikohtu 02.04.2015 lahend nr 3-2-1-160-14
KomPS § 2 lg 3 p 2
KomPS § 2 lg 1
KomPS § 5 lg 2
VÕS § 305 lg 1
PankrS § 106 lg 2PankrS § 106 lg 2
Kuulutati välja OÜ X (võlgnik) pankrot. Pankrotihaldur palus kohtul kinnitada võlgniku pankrotimenetluses koostatud jaotusettepanek. Võlausaldaja esitas jaotusettepanekule vastuväite, paludes see jätta kinnitamata, kuna kokkulepe, millega võlausaldaja üürileandja pandiõigus allutati AS-i Y (teine võlausaldaja) kommertspandiõigusele, puudutas üksnes neid vallasasju, mis omandati ja toodi üüripinnale pärast kommertspandi seadmist. Maakohus jättis võlausaldaja vastuväite võlgniku pankrotimenetluses esitatud jaotusettepanekule rahuldamata. Võlausaldaja esitas määruskaebuse. Maakohus jättis määruskaebuse rahuldamata ning edastas selle läbivaatamiseks ja lahendamiseks ringkonnakohtule. Ringkonnakohus leidis, et maakohtu määrus on seaduslik ja põhjendatud. Võlausaldaja pöördus Riigikohtusse.
1. Kommertspandiga koormatud vara võõrandamise või koormamise korral tavapärase majandustegevuse raames lõpeb kommertspant sellele esemele. Praeguses asjas ei ole esitatud väiteid, nagu ei oleks üürileandja pandiõiguse teke olnud seotud võlgniku igapäevase majandustegevusega.
2. Kui üürileandja on seadusjärgsest pandiõigusest tahteavaldusega kommertspandi pidaja kasuks loobunud, puuduvad takistused kommertspandi tekkeks ja edasikestmiseks ka esemete suhtes, millele ulatub üürileandja seadusjärgne pandiõigus. Sellega on määratud sisuliselt kommertspandi eesõigus üürileandja pandiõiguse ees, olenemata vara omandamise ajast. Kohtu hinnangul on pandiõiguse allutamise kokkuleppega võlausaldaja oma seadusjärgsest pandiõigusest tahteavaldusega AS-i Y (teine võlausaldaja) kasuks sisuliselt loobunud ulatuses, milles see on vajalik AS-i Y nõuete rahuldamiseks. Kokkuleppe alusel ulatub kommertspant ka nendele esemetele, millele see kokkuleppeta ei ulatuks.